Új néma papok
Új néma papok vagyunk mi
És állunk mozdulatlanul,
Égi közönnyel arcunkon
Az Idők választó vizében.

Népek kergetik egymást
Köröttünk vad hajszában
Hörgő tajfunok a mi szomszédaink,
Szétzúzva vén szentek szobrait,
Földöntve régi, rozsdás rendet...

Mi állunk mozdulatlanul,
Égi közönnyel arcunkon
Az Idők választó vizében,
Míg az Ur int,
A Vizek nőnek
S mi - beszélünk megint.
Versek